
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE

 DISCIPLINĂ ŞI IMUNITĂŢI


	Bucureşti, 14.12.2020

                                    PL–x 448/2020                                                                                                       



BIROULUI  PERMANENT 

AL

CAMEREI DEPUTAŢILOR

                 Vă înaintăm, alăturat, RAPORTUL SUPLIMENTAR asupra proiectului de Lege privind instituirea zilei de 4 mai ca Ziua naţională a medierii şi mediatorilor, trimis spre dezbatere în fond, Comisiei juridice, de disciplină şi imunităţi cu adresa nr. PL-x 448/2020. 
                  În raport de obiectul şi conţinutul său, iniţiativa legislativă face parte din categoria legilor ordinare.

	PREŞEDINTE

Nicuşor HALICI

PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE

 DISCIPLINĂ ŞI IMUNITĂŢI


	Bucureşti, 14.12.2020

                                    PL–x 448/2020                                                                                                       



     RAPORT SUPLIMENTAR
asupra proiectului de Lege privind instituirea zilei de 4 mai
 ca Ziua naţională a medierii şi mediatorilor
În temeiul dispoziţiilor art. 94 și 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, în procedură de urgență, cu proiectul de Lege  privind instituirea zilei de 4 mai ca Ziua naţională a medierii şi mediatorilor, trimis cu adresa nr. PL-x 448/2020 şi înregistrat cu  nr. 4c -13/704 din 27 iulie 2020. 

Senatul, în calitate de primă Cameră sesizată, a adoptat proiectul de lege în şedinţa din 21 iulie 2020.

Potrivit prevederilor art. 75 din Constituţia României, republicată, şi ale art.91 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă prin avizul    nr. 548 din 9 iunie 2020.

Consiliul Economic și Social a avizat favorabil proiectul de lege cu avizul nr. 3959 din 25 mai 2020.
Guvernul a transmis punct de vedere în sensul că Parlamentul va decide asupra oportunității adoptării acestei inițiative legislative.

Comisia pentru egalitatea de șanse pentru femei și bărbați a avizat favorabil proiectul de lege cu avizul nr. 4c-20/414 din 18 august 2020.

Comisia pentru drepturile omului, culte și problemele minorităților naționale a avizat favorabil proiectul de lege cu avizul nr. 4c-6/423 din 18 august 2020.

Comisia pentru administrație publică și amenajarea teritoriului a avizat negativ proiectul de lege cu avizul nr. 4c-7/343 din 26 octombrie 2020.
Proiectul de lege are ca obiect de reglementare instituirea zilei de 4 mai ca ”Ziua naţională a medierii şi mediatorilor”. În vederea marcării acestei zile, se prevede posibilitatea organizării de către autorităţile publice centrale şi locale, de către persoane fizice sau juridice, precum şi de către societatea civilă de manifestări sau acţiuni cu caracter social sau ştiinţific, cu scopul informării şi conştientizării cu privire la existenţa medierii şi mediatorilor.
În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină și imunități au examinat această iniţiativă legislativă prin mijloace electronice, în ședința din data de 23 noiembrie 2020. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. 

În urma examinării iniţiativei legislative şi a documentelor anexate, membrii Comisiei juridice, de disciplină şi imunităţi au hotărât, cu majoritate de voturi, adoptarea proiectului de Lege privind declararea zilei de 15 mai "Ziua pictorului național Nicolae Grigorescu", cu amendamentele admise cuprinse în Anexa ce face parte integrantă din prezentul raport.
În ședința din data de 24 noiembrie 2020, Plenul Camerei Deputaților a hotărât să retrimită proiectului de Lege privind instituirea zilei de 4 mai ca Ziua naţională a medierii şi mediatorilor, spre reexaminare și întocmire a unui nou raport suplimentar.
În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină și imunități au reexaminat această iniţiativă legislativă prin mijloace electronice, în ședința din data de 14 decembrie 2020. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. 

Membrii Comisiei juridice, de disciplină şi imunităţi au hotărât, cu majoritate de voturi, menținerea raportului de adoptare a proiectului de Lege privind declararea zilei de 15 mai "Ziua pictorului național Nicolae Grigorescu", cu amendamentele admise cuprinse în Anexa la raport, raport transmis în data de        23 noiembrie 2020.

 În raport cu obiectul şi conţinutul său, iniţiativa legislativă face parte din categoria legilor ordinare. 

	PREŞEDINTE

Nicuşor HALICI
	          SECRETAR,

Aida – Cristina CĂRUCERU


	Nr.

Crt.
	Text adoptat de Senat
	Amendamente
	Motivare

	1. 
	Lege privind instituirea zilei de 4 mai ca Ziua naţională a medierii şi mediatorilor


	Lege privind declararea zilei de 15 mai - "Ziua pictorului național Nicolae Grigorescu"

Autor: deputat Alfred - Robert Simonis – grup PSD

	

	2. 
	Art.1. - Se instituie ziua de 4 mai ca Ziua naţională a medierii şi mediatorilor
	Se elimină

Autor: deputat Alfred - Robert Simonis – grup PSD
	

	3. 
	 Art.2. - Ziua naţională a medierii poate fi organizată de către autorităţile administraţiei publice centrale şi locale, de către persoane fizice sau juridice, precum şi de societatea civilă, împreună sau separat, prin organizarea şi/sau participarea la manifestări sau acţiuni cu caracter social sau ştiinţific, cu scopul informării şi conştientizării cu privire la existenţa medierii şi a mediatorilor

	Se elimină
Autor: deputat Alfred - Robert Simonis – grup PSD
	

	4. 
	Art.3. - Autorităţile administraţiei publice centrale sau locale pot acorda în limita alocărilor bugetare aprobate, suport logistic şi/sau fonduri din bugetele proprii, pentru organizarea manifestărilor şi acţiunilor prevăzute la art.2.


	Se elimină
Autor: deputat Alfred - Robert Simonis – grup PSD
	

	5. 
	
	Articol unic. – (1) Se declară ziua de 15 mai "Ziua pictorului național Nicolae Grigorescu" – sărbătoare națională

Autor: deputat Alfred - Robert Simonis – grup PSD


	

	6. 
	
	(2) Muzeele, centrele culturale și colecțiile publice, autoritățile administrației publice centrale și locale, instituțiile publice de specialitate subordonate acestora pot organiza sau sprijini logistic și material manifestări cultural – artistice dedicate acestei zile (expoziții în țară și în străinătate, comunicări științifice, editarea și publicarea de carte de specialitate dedicată artei naționale, producerea și difuzarea de filme dedicate artei naționale și alte asemenea).
Autori: deputat Alfred - Robert Simonis – grup PSD și deputat Andi – Gabriel Grosaru – grupul Minorităților Naționale

